









































































































































































































Styremøte nr. 8 - 2025

[bookmark: _Toc179817772][bookmark: _Toc179818145]Norges Orienteringsforbund

Dato: Tirsdag 11. november 2025, kl. 20:00-21:00
[bookmark: _Toc179817773][bookmark: _Toc179818146][bookmark: _Hlk526362340]Sted: Teams

Protokoll
[bookmark: _Sak_90/07_Informasjon_fra_administr]
Til stede:
Leif Størmer (LS)				president
Rune Christiansen (RC)			visepresident
Birgitte N Husebye (BNH)			styremedlem 
Tone Wigemyr Snerthammer	 (TWS)		styremedlem 
Bjørn Haavengen (BH)			styremedlem
Marta Ulvensøen (MU)	styremedlem (vara for Sigrid V. Skjerve)
Mathias Benjaminsen	(MB)			varamedlem

Øvrige:
Øystein Hildeskor (ØH)			generalsekretær
Jan Arild Johnsen (JAJ)			arrangementsansvarlig (sak 66)
	
	Frafall
	Sigrid Vehus Skjerve

Sak 65/2025 Godkjenning av innkalling og saksliste

Vedtak
Forbundsstyret vedtar å godkjenne innkalling og saksliste.

Sak 66/2025 Søknad VM Ski-O 2027
Saken ble presentert av JAJ og MU.

Bakgrunn
Styret diskuterte en mulig søknad om å arrangere senior-VM, junior-VM og ungdoms-EM i skiorientering i Lillehammer i 2027, i forbindelse med byens 200-årsjubileum. 
Tre partnere er involvert: Lillehammer OK, Nordmarka Ski Orienteringsklubb og Lillehammer Olympiapark AS. 
Det ble fremhevet at samarbeid med Olympiaparken gir gratis tilgang til fasiliteter og kompetanse, og at det ikke forventes økonomisk risiko for Norges Orienteringsforbund (NOF). Det planlegges også publikumsløp under mesterskapet. Alle involverte parter støtter søknaden, og det ble konkludert med at styret i NOF er positivt til at forbundet søker om disse mesterskapene.

Vedtak
NOF søker de 3 ski-o mesterskapene 10-14.februar 2027. Dersom søknaden godkjennes, vil forbundet overføre alle forpliktelser til 3 -partsgruppen: Lillehammer OK, Nordmarka Skiorientering klubb og Lillehammer Olympiapark AS..

Sak 67/2025 Innspill til IOF-strategi
Saken ble presentert av ØH.

Bakgrunn
IOF ønsker å komme i gang med strategiarbeidet for den neste fireårsperioden, som dekker 2026 til 2030. Den endelige versjonen vil bli diskutert og godkjent på IOFs Generalforsamling i 2026, som er planlagt til juli 2026. 
IOF ønsker få noen innledende innspill og tilbakemeldinger fra de nasjonale forbundene gjennom en kort digital spørreundersøkelse.

Prioritering av OL-søknad
Styret diskuterte IOFs strategiske fokusområder, med særlig vekt på orienteringens olympiske ambisjoner. Det ble uttrykt at selv om det nåværende hovedmål ikke inkluderer OL, kan det være nyttig å ha OL som en ledestjerne for utvikling av sporten. Det ble påpekt at orientering i dag i all hovedsak er en europeisk idrett, og at utbredelse til flere kontinenter er en forutsetning for OL-status. Det ble også diskutert viktigheten av å bevare idrettens egenart og ikke presse sporten inn i et OL-format, samtidig som man må prioritere ressursbruk riktig gitt begrensede midler.



Øvrige områder
Det ble videre diskutert øvrige strategiske fokusområder for IOF, der styret rangerte viktigheten av hvert område for Norges Orienteringsforbund. Følgende områder ble vurdert som særlig viktige:

· Utdanning og kunnskapsdeling, spesielt for å støtte mindre nasjoner.
· Bygging av sterke regionale og subregionale aktiviteter for å spre sporten til flere land.
· Finansielle ressurser, som ble identifisert som et hovedproblem for IOF.
· TV- og live medieutvikling for å øke synlighet og tiltrekke yngre utøvere.
· Organisatorisk utvikling for å øke antall gode arrangører av store mesterskap.
· Verdibasert merkevarebygging og kommunikasjon, knyttet til synlighet og sportens kjerneverdier.

Andre områder som World Orienteering Week ble av enkelte vurdert som mindre viktige for rekruttering, spesielt sett fra et norsk perspektiv. Det ble også diskutert at fair play og inkludering er godt ivaretatt i dag og kan plasseres som nøytrale i strategien, men fortsatt er viktige verdier.

Internasjonale mesterskap utenfor IOF
Diskusjonen inkluderte også vurdering av viktigheten av ulike internasjonale mesterskap som student-VM (Universiaden), Gymnasiaden og World Games. Student-VM og Universiaden ble ansett som viktige arenaer for utvikling av de nest beste utøvere og for internasjonal erfaring, mens World Games har varierende betydning for ulike land. 
Det ble også nevnt at Norge deltok i Universiaden i 2024, men ikke i Gymnasiaden. Noe av årsaken er at Norge har tatt et aktivt valg om å matche de yngste forsiktig. 
Det ble trukket frem at dersom orientering skal bli olympisk, vil World Games være en viktig plattform for å vise seg frem for IOC

Vedtak
Styret gav mandat til generalsekretær og president til å fylle ut resten av spørreskjemaet knyttet til IOFs strategi basert på de diskusjoner og prioriteringer som har blitt gjort under møtet

